Pasiūlymas TARYBOS SPRENDIMAS dėl pozicijos, kurios Europos Sąjunga turėtų laikytis atitinkamuose Jungtinių Tautų Europos ekonomikos komisijos komitetuose dėl Jungtinių Tautų Europos ekonomikos komisijos taisyklių Nr. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ir 125 bei JT EEK bendrųjų techninių reglamentų Nr. 4 ir 5 priderinimo prie technikos pažangos /* COM/2012/0613 final - 2012/0294 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Jungtinių Tautų Europos ekonomikos komisija (JT EEK) tarptautiniu lygmeniu rengia suderintus reikalavimus, kuriais siekiama pašalinti technines kliūtis susitariančiųjų šalių prekybai variklinėmis transporto priemonėmis pagal Pataisytą 1958 m. susitarimą ir užtikrinti aukštą tokių transporto priemonių saugos ir aplinkos apsaugos lygį. 1997 m. lapkričio 27 d. Tarybos sprendimu 97/836/EB Sąjunga prisijungė prie Jungtinių Tautų Europos ekonomikos komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (Pataisytas 1958 m. susitarimas)[1], o 2000 m. sausio 31 d. Tarybos sprendimu 2000/125/EB dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas)[2], patvirtinimo Sąjunga prisijungė prie Paralelaus susitarimo. JT EEK WP 29 – Pasaulinio transporto priemonių taisyklių derinimo forumo – posėdžiai rengiami tris kartus per metus, t. y. kiekvienų metų kovo, birželio ir lapkričio mėnesiais. Per kiekvieną posėdį, siekiant atsižvelgti į techninę pažangą, priimami nauji galiojančių JT EEK taisyklių arba bendrųjų techninių reglamentų pakeitimai. Prieš kiekvieną WP 29 posėdį šiuos pakeitimus patvirtina viena iš šešių WP 29 darbo grupių. Vėliau WP 29 posėdyje, jei yra susitariančiųjų šalių kvorumas ir kvalifikuota balsų dauguma, vyksta galutinis balsavimas dėl pakeitimų priėmimo, rengiami priedai ir klaidų ištaisymai. WP 29 forume ES yra dviejų susitarimų (1958 ir 1998 m.) susitariančioji šalis ir balsuoja valstybių narių vardu. Kaskart rengiamas Tarybos sprendimas, vadinamas megasprendimu, kuriame pateikiamas pakeitimų sąrašas, priedai ir klaidų ištaisymai ir Komisijai suteikiamas leidimas kiekviename WP 29 posėdyje balsuoti valstybių narių vardu. Tarybos sprendime apibrėžiama Sąjungos pozicija balsuojant dėl pakeitimų, priedų ir klaidų ištaisymų, pateiktų balsuoti WP 29 2012 m. lapkričio mėn. posėdyje, vyksiančiame 2012 m. lapkričio 13–16 d. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Su Variklinių transporto priemonių techniniu komitetu konsultuotasi 2012 m. spalio 8 d.; į valstybių narių ekspertų pastabas atsižvelgta. 3. TEISINIAI PASIŪLYMO ASPEKTAI · Siūlomų veiksmų santrauka Pasiūlyme apibrėžiama Sąjungos pozicija balsuojant dėl JT EEK taisyklių Nr. 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ir 125, JT EEK bendrojo techninio reglamento Nr. 4 1 pakeitimo klaidų ištaisymo ir bendrojo techninio reglamento Nr. 5 1 pakeitimo. · Teisinis pagrindas Siekiant atsižvelgti į Sutarties dėl Europos Sąjungos veikimo ypatumus, anksčiau naudotos teisės aktų nuorodos, pateiktos 1 ir 2 konstatuojamosiose dalyse, pakeistos tiesiogine nuoroda į 218 straipsnio 9 dalį, dėl to turėjo būti pakeistas pasirengimo WP 29 posėdžiams procesas, taigi keitėsi ir teisinė forma – dabar tai yra Tarybos, o ne Komisijos sprendimas, kuriuo rengiantis posėdžiui naudotasi pastaruosius 14 metų. · Subsidiarumo principas Tik Sąjunga gali balsuoti už tokius tarptautinius dokumentus kaip JT EEK taisyklių ir bendrųjų techninių reglamentų projektai ir įtraukti juos į Sąjungos variklinių transporto priemonių tipo patvirtinimo sistemą. Taip ne tik išvengiama vidaus rinkos susiskaidymo, bet ir visoje Sąjungoje užtikrinami vienodi sveikatos apsaugos ir saugos standartai. Be to, esama masto ekonomijos privalumų: gaminiai gali būti gaminami visai Sąjungos ir netgi tarptautinei rinkai ir jų nereikia specialiai pritaikyti, kad būtų gautas nacionalinis tipo patvirtinimas kiekvienoje valstybėje narėje. Todėl pasiūlymas atitinka subsidiarumo principą. · Proporcingumo principas Pasiūlymas atitinka proporcingumo principą, nes juo nesiekiama daugiau nei būtina norint įgyvendinti tinkamo vidaus rinkos veikimo užtikrinimo tikslus, tuo pačiu išlaikant aukštą visuomenės saugos ir apsaugos lygį. · Pasirinkta priemonė Siūloma priemonė – Tarybos sprendimas. Šis pasirinkimas laikomas tinkamu, nes atitinka SESV 218 straipsnio 9 dalies reikalavimus. 2012/0294 (NLE) Pasiūlymas TARYBOS SPRENDIMAS dėl pozicijos, kurios Europos Sąjunga turėtų laikytis atitinkamuose Jungtinių Tautų Europos ekonomikos komisijos komitetuose dėl Jungtinių Tautų Europos ekonomikos komisijos taisyklių Nr. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ir 125 bei JT EEK bendrųjų techninių reglamentų Nr. 4 ir 5 priderinimo prie technikos pažangos EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 114 straipsnį ir 218 straipsnio 9 dalį, atsižvelgdama į Europos Komisijos pasiūlymą, kadangi: (1) 1997 m. lapkričio 27 d. Tarybos sprendimu 97/836/EB[3] Sąjunga prisijungė prie Jungtinių Tautų Europos ekonomikos komisijos (JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (Pataisytas 1958 m. susitarimas); (2) 2000 m. sausio 31 d. Tarybos sprendimu 2000/125/EB[4] Sąjunga prisijungė prie Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas); (3) 2007 m. rugsėjo 5 d. Europos Parlamento ir Tarybos direktyva 2007/46/EB, nustatančia motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva)[5], valstybių narių patvirtinimo sistemos pakeistos Sąjungos tvirtinimo procedūra, taip nustatant suderintą visoms naujoms transporto priemonėms, sistemoms, sudėtinėms dalims ir atskiriems techniniams mazgams taikomų administracinių nuostatų ir bendrųjų techninių reikalavimų sistemą. Ta direktyva JT EEK taisyklės įtrauktos į ES transporto priemonių tipo patvirtinimo sistemą kaip tipo patvirtinimo reikalavimai arba kaip alternatyvos Sąjungos teisės aktams. Priėmus Direktyvą 2007/46/EB Sąjungos teisės aktai, susiję su transporto priemonių tipo patvirtinimu, vis dažniau keičiami JT EEK taisyklėmis; (4) atsižvelgiant į įgytą patirtį ir technologijų plėtrą, reikia priderinti su tam tikrais elementais ar savybėmis, kuriems taikomos JK EEK taisyklės Nr. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 ir 125 bei JK EEK bendrieji techniniai reglamentai Nr. 4 ir 5, susijusius reikalavimus; (5) reikėtų nustatyti, kokios pozicijos dėl minėtų JT EEK aktų pakeitimų turi būti Sąjungos vardu laikomasi Pataisyto 1998 m. susitarimo administraciniame komitete ir Paralelaus susitarimo vykdomajame komitete, PRIĖMĖ ŠĮ SPRENDIMĄ: 1 straipsnis Pozicija, kurios Europos Sąjunga turi laikytis Pataisyto 1958 m. susitarimo administraciniame komitete ir Paralelaus susitarimo vykdomajame komitete 2012 m. lapkričio 13–16 d., yra balsuoti už siūlomus priede išvardytus pakeitimus. 2 straipsnis Šis sprendimas įsigalioja pranešimo apie jį dieną. 3 straipsnis Šis sprendimas skirtas Europos Komisijai. Priimta Briuselyje Tarybos vardu Pirmininkas PRIEDAS 1 straipsnyje nurodytas sąrašas: Taisyklės Nr. 3 (šviesogrąžiai atšvaitai) 02 serijos pakeitimų 13 papildymo pasiūlymas || ECE/TRANS/WP.29/2012/62 Taisyklės Nr. 4 (įtaisai, skirti galinio valstybinio numerio ženklui apšviesti) 16 papildymo pasiūlymas || ECE/TRANS/WP.29/2012/63 Taisyklės Nr. 6 (posūkių žibintai) 01 serijos pakeitimų 23 papildymo pasiūlymas || ECE/TRANS/WP.29/2012/64 Taisyklės Nr. 6 (posūkių žibintai) 5 redakcijos 1 klaidų ištaisymo pasiūlymas || ECE/TRANS/WP.29/2012/110 Taisyklės Nr. 7 (gabaritiniai, stabdymo ir kraštinio kontūro gabaritiniai žibintai) 02 serijos pakeitimų 21 papildymo pasiūlymas || ECE/TRANS/WP.29/2012/65 Taisyklės Nr. 10 (eletromagnetinis suderinamumas) 04 serijos pakeitimų 2 papildymo pasiūlymas || ECE/TRANS/WP.29/2012/66 Taisyklės Nr. 12 (vairo mechanizmas) 04 serijos pakeitimų 2 papildymo pasiūlymas || ECE/TRANS/WP.29/2012/96 Taisyklės Nr. 14 (saugos diržo tvirtinimo įtaisai) 07 serijos pakeitimų 4 papildymo pasiūlymas || ECE/TRANS/WP.29/2012/42 ECE/TRANS/WP.29/2012/97 Taisyklės Nr. 16 (saugos diržai) 06 serijos pakeitimų 3 papildymo pasiūlymas || ECE/TRANS/WP.29/2012/43 Taisyklės Nr. 19 (priekiniai rūko žibintai) 04 serijos pakeitimų 4 papildymo pasiūlymas || ECE/TRANS/WP.29/2012/67 Taisyklės Nr. 23 (atbulinės eigos žibintai) 19 papildymo pasiūlymas || ECE/TRANS/WP.29/2012/68 Taisyklės Nr. 26 (lengvųjų automobilių išorinės iškyšos) 03 serijos pakeitimų 2 papildymo pasiūlymas || ECE/TRANS/WP.29/2012/86 Taisyklės Nr. 31 (priekiniai žibintai (halogeniniai vientisieji priekiniai žibintai) 02 serijos pakeitimų 8 papildymo pasiūlymas || ECE/TRANS/WP.29/2012/69 Taisyklės Nr. 37 (kaitinamosios lempos) 03 serijos pakeitimų 40 papildymo pasiūlymas || ECE/TRANS/WP.29/2012/70 Taisyklės Nr. 38 (galiniai rūko žibintai) 16 papildymo pasiūlymas || ECE/TRANS/WP.29/2012/71 Taisyklės Nr. 44 (vaiko apsaugos priemonės) 04 serijos pakeitimų 6 papildymo pasiūlymas || ECE/TRANS/WP.29/2012/98 Taisyklės Nr. 45 (žibintų valytuvai) 01 serijos pakeitimų 7 papildymo pasiūlymas || ECE/TRANS/WP.29/2012/72 Taisyklės Nr. 46 (netiesioginio matymo įtaisai) 04 serijos pakeitimų pasiūlymas || ECE/TRANS/WP.29/2012/87 WP.29-158-08 Taisyklės Nr. 48 (apšvietimo ir šviesos signalinių įtaisų įrengimas) 04 serijos pakeitimų 10 papildymo pasiūlymas || ECE/TRANS/WP.29/2012/73 ECE/TRANS/WP.29/2012/73-Corr.1 Taisyklės Nr. 48 (apšvietimo ir šviesos signalinių įtaisų įrengimas) 05 serijos pakeitimų 3 papildymo pasiūlymas || ECE/TRANS/WP.29/2012/74 Taisyklės Nr. 48 (apšvietimo ir šviesos signalinių įtaisų įrengimas) 04 serijos pakeitimų 7 papildymo 1 klaidų ištaisymo pasiūlymas || ECE/TRANS/WP.29/2012/111 Taisyklės Nr. 49 (kompresinio ir priverstinio uždegimo (gamtinių dujų ir suskystintųjų naftos dujų) variklių išmetamieji teršalai) 06 serijos pakeitimų 1 papildymo pasiūlymas || ECE/TRANS/WP.29/2012/103 ECE/TRANS/WP.29/2012/103/Corr.1 Taisyklės Nr. 50 (mopedų ir motociklų gabaritiniai, stabdymo ir posūkių žibintai) 16 papildymo pasiūlymas || ECE/TRANS/WP.29/2012/75 Taisyklės Nr. 53 (apšvietimo ir šviesos signalinių įtaisų įrengimas L3 kategorijos transporto priemonėse) 01 serijos pakeitimų 14 papildymo pasiūlymas || ECE/TRANS/WP.29/2012/76 Taisyklės Nr. 58 (galinė apsauga nuo palindimo) 02 serijos pakeitimų 3 papildymo pasiūlymas || ECE/TRANS/WP.29/2012/88 Taisyklės Nr. 61 (išorinės iškyšos prieš galinę kabinos plokštę) 2 papildymo pasiūlymas || ECE/TRANS/WP.29/2012/89 Taisyklės Nr. 67 (SND transporto priemonės) 01 serijos pakeitimų 11 papildymo pasiūlymas || ECE/TRANS/WP.29/2012/90 Taisyklės Nr. 77 (stovėjimo žibintai) 15 papildymo pasiūlymas || ECE/TRANS/WP.29/2012/77 Taisyklės Nr. 83 (M1 ir N1 kategorijų transporto priemonių teršalų išmetimas) 06 serijos pakeitimų 3 papildymo pasiūlymas || ECE/TRANS/WP.29/2012/104 ECE/TRANS/WP.29/2012/105 Taisyklės Nr. 83 (M1 ir N1 kategorijų transporto priemonių teršalų išmetimas) 06 serijos pakeitimų 2 klaidų ištaisymo pasiūlymas || ECE/TRANS/WP.29/2012/127 Taisyklės Nr. 85 (naudingosios galios matavimas) 6 papildymo pasiūlymas || ECE/TRANS/WP.29/2012/106 Taisyklės Nr. 87 (dieniniai žibintai) 16 papildymo pasiūlymas || ECE/TRANS/WP.29/2012/78 Taisyklės Nr. 90 (atsarginės stabdžių dalys) 3 redakcijos 1 klaidų ištaisymo pasiūlymas; tekstų anglų ir prancūzų kalbomis suderinimas su tekstu rusų kalba || ECE/TRANS/WP.29/2012/117 Taisyklės Nr. 91 (šoniniai gabaritiniai žibintai) 14 papildymo pasiūlymas || ECE/TRANS/WP.29/2012/79 Taisyklės Nr. 94 (priekinis susidūrimas) 02 serijos pakeitimų 3 papildymo pasiūlymas || ECE/TRANS/WP.29/2012/99 Taisyklės Nr. 94 (keleivių apsauga priekinio susidūrimo atveju) 01 serijos pakeitimų 4 papildymo 1 klaidų ištaisymo pasiūlymas || ECE/TRANS/WP.29/2012/126 Taisyklės Nr. 95 (šoninis susidūrimas) 03 serijos pakeitimų 2 papildymo pasiūlymas || ECE/TRANS/WP.29/2012/100 Taisyklės Nr. 96 (dyzelino taršalai (žemės ūkio traktoriai)) 03 serijos pakeitimų 1 papildymo pasiūlymas || ECE/TRANS/WP.29/2012/107 Taisyklės Nr. 97 (apsauginės signalizacijos sistemos) 01 serijos pakeitimų 7 papildymo pasiūlymas || ECE/TRANS/WP.29/2012/91 Taisyklės Nr. 98 (priekiniai žibintai su dujų išlydžio šviesos šaltiniais) 01 serijos pakeitimų 4 papildymo pasiūlymas || ECE/TRANS/WP.29/2012/80 Taisyklės Nr. 98 (priekiniai žibintai su dujų išlydžio šviesos šaltiniais) 3 redakcijos 1 klaidų ištaisymo pasiūlymas || ECE/TRANS/WP.29/2012/61 Taisyklės Nr. 99 (dujų išlydžio šviesos šaltiniai) 8 papildymo pasiūlymas || ECE/TRANS/WP.29/2012/81 Taisyklės Nr. 100 (baterinių elektrinių transporto priemonių sauga) 01 serijos pakeitimų 2 papildymo pasiūlymas || ECE/TRANS/WP.29/2012/101 Taisyklės Nr. 100 (baterinių elektrinių transporto priemonių sauga) 02 serijos pakeitimų pasiūlymas || ECE/TRANS/WP.29/2012/102 WP.29-158-06 Taisyklės Nr. 101 (išmetamas anglies dioksido kiekis ir sunaudojamas degalų kiekis) 01 serijos pakeitimų 2 papildymo pasiūlymas || ECE/TRANS/WP.29/2012/108 Taisyklės Nr. 110 (SGD įranga) 01 serijos pakeitimų pasiūlymas || ECE/TRANS/WP.29/2012/92 Taisyklės Nr. 112 (priekiniai žibintai, skleidžiantys asimetriškus artimosios šviesos spindulius) 01 serijos pakeitimų 4 papildymo pasiūlymas || ECE/TRANS/WP.29/2012/82 Taisyklės Nr. 113 (priekiniai žibintai, skleidžiantys simetriškus artimosios šviesos spindulius) 01 serijos pakeitimų 2 papildymo pasiūlymas || ECE/TRANS/WP.29/2012/83 Taisyklės Nr. 115 (SND ir SGD pritaikymo sistemos) 5 papildymo pasiūlymas || ECE/TRANS/WP.29/2012/109 Taisyklės Nr. 116 (apsaugos nuo vagystės ir signalizacijos sistemos) 4 papildymo pasiūlymas || ECE/TRANS/WP.29/2012/93 Taisyklės Nr. 117 (padangos: pasipriešinimas riedėjimui, riedėjimo triukšmas ir sukibimas su šlapia danga) 02 serijos pakeitimų 2 papildymo pasiūlymas || ECE/TRANS/WP.29/2012/54 ECE/TRANS/WP.29/2012/55 WP.29-158-09 Taisyklės Nr. 119 (posūkių apšvietimo žibintai) 01 serijos pakeitimų 2 papildymo pasiūlymas || ECE/TRANS/WP.29/2012/84 Taisyklės Nr. 121 (valdymo įtaisų, kontrolės lempučių ir rodytuvų identifikavimas) 01 serijos pakeitimų pasiūlymas || ECE/TRANS/WP.29/2012/30 Taisyklės Nr. 121 (valdymo įtaisų, kontrolės lempučių ir rodytuvų identifikavimas) 8 papildymo pasiūlymas || ECE/TRANS/WP.29/2012/94 Taisyklės Nr. 123 (adaptyviosios priekinio apšvietimo sistemos (AFS)) 01 serijos pakeitimų 4 papildymo pasiūlymas || ECE/TRANS/WP.29/2012/85 Taisyklės Nr. 125 (vairuotojo priekinio regėjimo laukas) 01 serijos pakeitimų pasiūlymas || ECE/TRANS/WP.29/2012/95 Specialiosios rezoliucijos Nr. 1 (S.R.1) 3 pakeitimo pasiūlymas || ECE/TRANS/WP.29/2012/115 R.E.3 (suvestinės rezoliucijos dėl transporto priemonių konstrukcijos) pakeitimo pasiūlymas || ECE/TRANS/WP.29/2012/114 Bendrojo techninio reglamento Nr. 4 (pasaulinė suderinta sunkiųjų transporto priemonių sertifikavimo procedūra) 1 pakeitimo 2 klaidų ištaisymo pasiūlymas || ECE/TRANS/WP.29/2012/112 Bendrojo techninio reglamento Nr. 5 (pasaulinės suderintos sunkiosiose transporto priemonėse įrengtos diagnostikos sistemos) 1 pakeitimo pasiūlymas || ECE/TRANS/WP.29/2012/AC.3/30 ECE/TRANS/WP.29/2012/113 ECE/TRANS/WP.29/2012/118 [1] OL L 346, 1997 12 17, p. 78. [2] OL L 35, 2000 2 10, p. 12. [3] OL L 346, 1997 12 17, p. 78. [4] OL L 35, 2000 2 10, p. 12. [5] OL L 263, 2011 2 24, p. 1.